Татарны “данлаучы” Айдарлар

	Матбугатта еш кына телгә, милләткә кагылышлы каршылыклы фикерләр күренә. Берәүләр милләттәшләрнең башка халыклар гореф-гадәтләрен киптергеч кәгазь сыман сеңдерүен, асылыбыздан ераклаша баруын язалар, хәтта халкыбызга куркаклык, хөсетлек, ялагайлык хас дип тә өстиләр. Ә икенчеләре исә моны милләткә тел тидерү дип бәялиләр, халык – бөек ул, үз халкыңа тап төшерү тәрбиясезлек билгесе диләр. “Т.Я.” авторы Рөстәм Зарипов та үзенең бер мәкаләсендә милләт исеме белән авыз чайкау әтрәгәләмлек күрсәткече дип атады. 	 Тискәре гамәл кылган милләттәшләрнең гаебен тулаем милләткә аударып язган каләмзатларны яман гадәтләрдән биздерү юлын да күрсәтте: Конституциянең, Җинаять кодексының фәләненче маддәләре буенча җавапка тарту төзәтәчәк икән үзләрен. Бераз оят та булып китте, чөнки үзем дә милләттәшләр арасында тамыр җибәргән алама гадәтләр хакында шактый гына язып ташладым бугай. Һич кенә дә “өтермән” шулпасын чөмерәсе килми бит! 
	Раушания ШӘЯХМӘТОВА	
Татарстан яшьләре

	№ 9 |  	


